Un eñvorenn bugaleaj dispar eo Toy Story ha krennardiezh dispar eo Toy Story 2. Gortoz a raen gant kalzig avi an trede neuze.  Ha non ket bet dipitet!  Setu erru poent da Andy mont dar skolveur. Ne gaso ket e choarielloù gantañ, re vras eo. Met petra deuio ar strollad choarielloù (Woody, Buzz, Rex, Jessy, an Ao. hag Itron Patatez h.a.) da vezañ? Setu buan-ha-buan istor Toy Story 3.  Da choude e vo ur bern mareoù dispar, leun a fent (gant gwir choarzhadeg). Ur film techadeg e vo (ur wech choazh) ha stegn tre eo an traoù evit dont a-benn. Kalzig from a zo  ivez, met pas hini chuchu, just ar melkoni naturel a zo da zilezel lodennoù zo eus hor buhez evit mont war-raok.  A-fed 3D neo ket bamus spontus Toy Story 3, dont a ra brav met sur awalch eo ken brav all hep an deknologiezh-se.  Ur film dreist ouzhpenn savet gant Pixar…